KUALA LUMPUR, Malaysia, Peb. 28 (PIA) – Hi Pangulo Benigno S. Aquino en mag-iinagurar yana nga adlaw, Huwebes, han pinaka-una nga estasyon han Petron ha Malaysia.
An bag-o nga estasyon an pinaka-una nga gintindog han Petron Malaysia. An mga naeksister nga mga estasyon dinhi en resulta hin mga mergers ngan pakaangkon.
Dida han iya pag-abot tikang ha Manila, hi Pangulo Aquino en maderetso ngadto han inagurasyon. An Petron Malaysia chairman of the board Ramon Ang ngan an kanan nasud manager nga hi Jaime Lu en makikig-usa han Pangulo dida han katitirok. Mag-iinspeksyon gihapon an Pangulo dida han lugar.
An Petron Malaysia en kaparti han Petron Corp. ha Pilipinas, usa nga nagigin makusog ngan dagmit nga nagsasarang nga kompaniya hin lana ha Asya.
Nahipapatik nga an Petron ha Malaysia en nagtikang na dida pa han 1893 han eni en una nga naestablisar bali Standard Vacuum Oil Company. Ha paglabay han panahon, eni en naka-eksperyensya hin markado nga mga pagbag-o nga nag-uupod han mga merger ngan mga acquisitions, nga hinay-hinay nga naaabat an presensya dida han nasud.
Ha Pilipinas, an Petron Corp. an pinakadako nga oil refining and marketing company. An Petron Corp. an naghahatag hin maabot 40% han kanan nasud panginahanglan hin lana. An iya world-class nga mga produkto ngan dekalidad nga mga serbisyo en nakakaaghat han mga kinabuhi hin minilyon-milyon nga mga Pilipino.
An Petron en nagpapadalagan hin usa nga refinery ha Limay, Bataan, nga may kapasidad nga 180,000 nga mga barel ha kada usa ka-adaw. Eni en nagpoproseso hin crude oil ngadto hin usa nga full range hin petroleum products nga nag-uupod han LPG, gasoline, diesel, jet fuel, kerosene, industrial fuel oil, solvents, mga aspalto, ngan petrochemical. (Trans. by maa/PIA8)
war_Latn war_Latn war_Latn war_Latn war_Latn war_Latn war_Latn